"Kabinete e ne ya itsisiwe ka ga tshitshinyo ya Mokgatlo wa Ditšhabakopano (UN) wa Thuto, Saense le Setso (UNESCO) go tshwarela Letsatsi la Metsi la Lefatshe mo Aforika Borwa ka la 22 Mopitlwe 2017 ka fa tlase ga setlhogo: “Metsi a a dirisitsweng, motswedi o o iseng o lekiwe”.Moporesitente Jacob Zuma yo e leng tokololo ya Maemo a a kwa Godimo mo Phaneleng ya UN e e mabapi le Leanotiro la Metsi o tla bula tiragalo e, ka go thankgolola Pegelo ya Tlhabololo ya Metsi a Lefatshe ya 2017 ka ga metsi a a dirisitsweng le ditiragalo tse di amanang le seno."